เคจีไอแจ้งขายหุ้น2ตัว
นางสาว.นฤมล อาจอำนวยวิภาส ผู้ช่วยกรรมการผู้จัดการ บริษัทหลักทรัพย์ เคจีไอ (ประเทศไทย) จำกัด (มหาชน) เปิดเผยว่า ผลจากการประสบความสำเร็จเกินคาด สำหรับ DW ของ KGI ซึ่งเป็นที่กล่าวขวัญกันในวงการตลาดหุ้นไทยในปัจจุบัน จากวอลุ่มการซื้อขาย DW ที่มีเข้ามาอย่างต่อเนื่อง ประกอบกับความร้อนแรงของตลาดหุ้นไทย จึงทำให้ DW เป็นที่ต้องการสำหรับนักลงทุน
21 ก.ย. 2553

นางสาว.นฤมล อาจอำนวยวิภาส ผู้ช่วยกรรมการผู้จัดการ บริษัทหลักทรัพย์ เคจีไอ (ประเทศไทย) จำกัด (มหาชน) เปิดเผยว่า ผลจากการประสบความสำเร็จเกินคาด สำหรับ DW ของ KGI ซึ่งเป็นที่กล่าวขวัญกันในวงการตลาดหุ้นไทยในปัจจุบัน จากวอลุ่มการซื้อขาย DW ที่มีเข้ามาอย่างต่อเนื่อง ประกอบกับความร้อนแรงของตลาดหุ้นไทย จึงทำให้ DW เป็นที่ต้องการสำหรับนักลงทุน 
ตั้งแต่วันที่ 16 ส.ค. ที่ผ่านมา KGI ได้ ออก DW และทำการซื้อขายในตลาดหลักทรัพย์พร้อมกันถึง 8 ตัว รวมทั้งหมดที่ซื้อขายอยู่ในตลาดหลักทรัพย์ 13 ตัว  โดย KGI เป็นบริษัทหลักทรัพย์รายแรกที่ออกใบสำคัญแสดงสิทธิอนุพันธ์ในประเทศไทย และ เป็นผู้ออก DW จำนวนมากที่สุดในปัจจุบัน ด้วยผลประกอบการ และผลการดำเนินงานที่โดดเด่นของ TCAP และ TTA และเป็นที่น่าจับตามองเช่นเดียวกันสำหรับมูลค่าการซื้อขายของ TCAP13CA &amp; TTA13CA ที่เข้ามาอย่างหนาแน่นตั้งแต่เริ่มเปิดเทรด เมื่อวันที่ 16 ส.ค. 
KGI จึงเตรียมทำการเสนอขาย TCAP13CA &amp; TTA13CA ส่วนเพิ่มครั้งที่ 1 (Further Issue No.1) พร้อมกัน 2 ตัววันที่24 ก.ย.นี้ ทั้งหมด 88.20 ล้านหน่วย หรือ 109.88 ล้านบาท เสนอขาย TCAP13CA เพิ่มอีกจำนวน 25 ล้านหน่วย รวมจำนวนเสนอขายที่จดทะเบียนในตลาดรวม 54.20 ล้านหน่วย หรือ 65 ล้านบาท  และเสนอขาย TTA13CA เพิ่มอีกจำนวน 15 ล้านหน่วย รวมจำนวนเสนอขายที่จดทะเบียนในตลาดรวม 34 ล้านหน่วย หรือ 44.88 ล้านบาท